གཙང་མ་ཀླུ་འབུམ་ཁྲ་བོ་དོན་འདུས་དཀར་ཆུང་
ཞེས་བྱ་བ་བཞུགས་པ་དགེ་
ལེགས་འཕེལ། །
།ཞང་ཞུང་གི་སྐད་དུ། མུར་ཟང་གཡུང་དྲུང་ན་ག་ལི་ཤ་ནུ་ཨེ་ཧ་ཧི་པ་
ཏ་ལ་ཡ་ན། སུམ་པའི་སྐད་དུ། བསམ་ཡས་ནི་ལོ་པ་ཏ་ན་ལི་ཧུ་པྲ་ན། བོད་སྐད་
དུ། གཙང་མ་ཀླུ་འབུམ་ཀུན་བསྡུས་པའི་རྒྱལ་པོ་ཞེས་བྱ་བ། ཡི་གེ་ཐམས་ཅད་ཀྱི་
དོན་མ་ལུས་པ་བཀྲོལ་བ་དང་། གཙང་མ་ཀླུ་འབུམ་མ་ལུས་པའི་སྣང་སྲིད་དོན་
བསྡུས་གཏན་ལ་ཕབ་པ། གཡུང་དྲུང་ཐེག་པ་ཆེན་པོའི་མདོ། བམ་པོ་དང་པོ། སྲིད་
པ་ཐམས་ཅད་ཀྱི་བདག་པོ། གཡུང་དྲུང་ཐམས་ཅད་མཁྱེན་པའི་བདག་ཉིད། བོན་
ཐམས་ཅད་ཀྱི་འབྱུང་གནས། སྲིད་པ་ཐམས་ཅད་ཀུན་འབྱུང་བའི་ལྷ་དང་། གཤེན་
རབ་མི་བོ་དང་། གཡུང་དྲུང་སེམས་དཔའ་སེམས་དཔའ་ཆེན་པོ་རྣམས་ལ་ཕྱག་
འཚལ་ལོ། །
༧ འདི་སྐད་བདག་གིས་ཐོས་པའི་དུས་ཅིག་ན། སྟོན་པ་གཤེན་རབ་མི་བོ་སྤྲུལ་
པའི་སྐུ་ཆེན་པོ་དེ། ཡེ་ནས་མ་བྱུང་མ་སྐྱེས་ལྷུན་གྱིས་གྲུབ་པ་དང་། རང་འབྱུང་ཆེན་
པོ་དེ་དག་གདན་སེང་གེ་དང་ཆུ་སྲིན་དང་། ཉི་ཟླ་པདྨའི་གདན་ལ་བཞུགས་ནས།
འོད་ཟེར་དཔག་ཏུ་མེད་པར་བཀྱེས་ཏེ། གཤེན་རབ་ཀྱི་འཁོར་ལྔ་བརྒྱ་དང་། ཀླུའི་
97

གསུང་རབ་སྒོ་མཛོད་རིན་པོ་ཆེའི་གླེགས་བམ།
105
འཁོར་སྟོང་ལ་སོགས་པ་དང་། སྣང་སྲིད་ཀྱི་ལྷ་མ་སྲིན་ལ་སོགས་པ་དང་དཔག་ཏུ་
མེད་པའི་འཁོར་བསམ་གྱིས་མི་ཁྱབ་པ་རྣམས་ལ། སེམས་ཅན་མ་ལུས་པ་ཐམས་ཅད་
ཀྱི་དོན་དུ་འདི་སྐད་ཅེས་བཀའ་སྩལ་པ། ཁམས་གསུམ་སེམས་ཅན་ཐམས་ཅད་ལ།
ནད་གདོན་བར་ཆོད་ཞི་བ་དང༌། བཀྲ་ཤིས་ཕུན་སུམ་ཚོགས་པའི་ཕྱིར། དོན་བསྡུས་
ཆུང་ངུ་བཀའ་སྩལ་ཏོ། །དེ་ནས་རྩལ་མ་ཐག་ཏུ་ཡེ་ཤེས་པ་རྣམས་ཀྱིས་གསན། དེ་
ནས་རྒྱུའི་གཤེན་ལྔས་གསན། དེ་ནས་གྲུབ་པའི་གཤེན་ལྔས་གསན། དེ་ནས་མཁྱེན་
པའི་གཤེན་ལྔས་གསན། དེ་ནས་གཟིགས་པའི་གཤེན་ལྔས་གསན། དེ་ནས་བདེན་
པར་གསུངས་པའི་གཙུག་ཕུད་ལྔ་པས་གསན། དེ་ནས་མ་རིག་པ་ཐམས་ཅད་རྣམ་
པར་དག་པ་རིག་པ་ཐབས་ཀྱིས་གནན་ཅིང་གསུངས་སོ། །ཐ་མལ་གང་ཟག་ཤེས་པ་
པོ་རྣམས་ཀྱིས་གསུངས། དེ་ལ་སྲིད་པའི་རྣམ་གྲངས་མང་ཡང་། སྐལ་པ་དང་དུས་
ཚོད་ཀྱི་མཚོན་འཚལ་ཏེ་སྟོན་པའི་ཆོ་འཕྲུལ་ལས་མ་གཏོགས་པ་གཞན་གང་ཡང་མེད་
དོ། །སྟོན་པའི་ཆོ་འཕྲུལ་གྱིས་མ་ཁྱབ་པ་གང་ཡང་མེད་དོ། །སྲིད་པ་ཆགས་པར་བྱེད་
པ་ཡང་སྟོན་པའི་ཆོ་འཕྲུལ་ཡིན་ཏེ། དེ་ནས་དང་པོ་ཅི་ཡང་མེད་པའི་ཡེ་འབྱུང་ཆེན་
པོ་དང་། ཅི་ཡང་མེད་པའི་ཡེ་སྲིད་ཆེན་པོ་གཉིས་ལས། དེ་ལ་སྲིད་པའི་ཟོམ་སྟོང་པ་
འདྲ་བ་ཅིག་སྲིད་དོ། །དེ་ལས་དངོས་པོ་མཚན་མའི་འགྱུ་བྱེད་བག་ཙམ་ཞིག་སྲིད། དེ་
ལ་བསྐལ་པའི་རླུང་གི་འཁོར་ལོ་གཡོ་དང་བཅས་པ་ཞིག་སྲིད་དོ། །དེ་ནས་བསྐལ་
པའི་ཆུ་བོ་བདུན་བྱུང་ཞིང་དག་པར་བྱས། དེ་ནས་སྲིད་པའི་ཆུ་བོ་བདུན་བྱུང་ཞིང་
དག་པར་བྱས། དེ་ནས་སྲིད་པའི་ཆུ་བོ་བདུན་པོ་ནི་བསྐལ་པའི་མེ་ཆེན་པོ་བདུན་བྱུང་
ནས་སྐམས་སོ། །དེ་ནས་མེའི་སྲིད་པ་ཆགས་ནས། སའི་བསྐལ་པ་ཆེན་པོ་བདུན་བྱུང་
ནས། སྲིད་པའི་མེ་བདུན་ཡང་དེར་བསད། དེ་ནས་སྲིད་པའི་མར་མེ་ཅིག་ཆགས་
པས། རླུང་གི་བསྐལ་པ་བདུན་བྱུང་ནས་བསྐལ་པ་རྣམས་ཆགས་སོ། །དེ་ལ་མེ་བདུན་
98

འབུམ་སྡེ།
ཀླུ་འབུམ་ཁྲ་བོ།
ཆུ་གཅིག་བྱ་བ་ཡང་དེ་ལ་བྱའོ། །དེ་ལ་རླུང་གི་སྲིད་པ་ཆགས་པས་སྲིད་པ་གང་ཡང་
མེད་དོ། །དུས་སྐབས་དེ་ཙམ་ན་གང་ཡང་མི་སྲིད་དོ། །ས་ཡང་མི་སྲིད་དོ། །འབྱུང་བ་
ཆེན་པོ་ཡང་མི་སྲིད་དོ། །འབྱུང་བ་ཆུང་ངུ་ཡང་མི་སྲིད་དོ། །ནམ་མཁའ་ཡང་མི་སྲིད་
དོ། །གསེར་གྱི་རྡོ་རྗེ་ཡང་མི་སྲིད་དོ། རླུང་ཡང་མི་སྲིད་དོ། །འབྱུང་བ་ཆུ་ཡང་མི་སྲིད་
དོ། །འབྱུང་བ་གསེར་གྱི་ས་གཞི་ཡང་མི་སྲིད་དོ། །འབྱུང་བ་གླིང་བཞི་རི་རབ་ཀྱང་མི་
སྲིད་དོ། །ཉི་ཟླ་རི་བྲན་འཁོར་ཡུག་ཀུན་ཀྱང་མི་སྲིད་དོ། །འབྱུང་བ་སྔ་ཕྱི་ཀུན་ཀྱང་
མི་སྲིད་དོ། །རི་དང་རྩི་ཤིང་ནགས་ཚལ་ཡང་མི་སྲིད་དོ། །སྣོད་ཀྱི་འཇིག་རྟེན་ཐམས་
ཅད་ཀྱང་མི་སྲིད་དོ། །བཅུད་ཀྱི་སེམས་ཅན་ཐམས་ཅད་ཀྱང་མི་སྲིད་དོ། །ཕན་གནོད་
ཐམས་ཅད་ཀྱང་མི་སྲིད་དོ། །རྗེ་འབངས་ལ་སོགས་པ་དང་། བཟང་ངན་ཐམས་ཅད་
ཀྱང་མི་སྲིད་དོ། །
དེ་ལྟར་ཅི་ཡང་མེད་པའི་ངང་ལས། འབྱུང་བ་ཡང་རིམ་གྱིས་ཆགས་སོ། །འབྱུང་བ་
ཡེ་མེད་པ་ལས་ནམ་མཁའ་ཆགས། དེ་ལས་སྲིད་པའི་འབྱུང་བ་རླུང་ཆགས། དེ་ལས་
སྲིད་པའི་འབྱུང་བ་ཆུ་ཆགས། དེ་ལས་སྲིད་པའི་འབྱུང་བ་ས་ཆགས། དེ་ལས་སྲིད་པ་
ས་སྟེང་ས་འོག་ཆགས། སྟེང་དུ་རི་རབ་དང་། རོལ་མཚོ་དང་། ཉི་ཟླ་དང་གསེར་གྱི་
རི་བདུན་ལ་སོགས་པ་རྣམས་ཆགས་སོ། །འོག་ཏུ་ཡང་རྒྱ་མཚོ་དང་ཕོ་བྲང་ལ་སོགས་
པ་རྣམས་ཆགས་སོ། །དེ་ནས་བཅུད་ཀྱི་སེམས་ཅན་རྣམས་ཆགས་ཏེ། སྟེང་དུ་ལྷ་དང་
མི་ལ་སོགས་པ་རྣམས་ཆགས་སོ། །འོག་ཏུ་ཀླུ་ལ་སོགས་པའི་སེམས་ཅན་རྣམས་ཆགས་
སོ། །དེ་ལྟར་ཆགས་བསྲུག་པ་ལས། ཡི་གེ་ཨ་ཅིག་བྱུང༌། ཨ་དེ་རང་འབྱུང་རང་གི་
བཅོམ་པས་ནང་ནས། ཞང་ཞུང་སྐད་དུ། ར་མ་རི་དུ་ཧ་ན། སུམ་པའི་སྐད་དུ། ལྡང་
ར་མོ་ར་ཧ་ཛ་ཉེ་རེ་བྱ། མེ་ཉག་གི་སྐད་དུ། འཕྲུལ་གྱི་པ་ཏ་རྒྱ་ཞེས་བྱ་བ། བོད་སྐད་
དུ། མཁྱེན་པ་ཀུན་ཁྱབ་ཡེ་ནས་བདལ་པ་ཆེན་པོ་རྟགས་སོ། །ཨ་དེ་ལས་མཚོན་གྱི་གོ་
99

གསུང་རབ་སྒོ་མཛོད་རིན་པོ་ཆེའི་གླེགས་བམ། 105
ལུགས་བཞི་རུ་གྱུར། ཨ་དེའི་ཐུགས་ཀྱི་སྤྲུལ་པ་ལས། ཡང་ཡི་གེ་ཨ་དང་ཧཱུཾ་ཅིག་བྱུང༌།
ཨ་དེ་ལས་ནམ་མཁའ་སྟོང་པ་ཅིག་ཆགས། དེ་ལས་སྟོང་ཞིང་བདག་མེད་པ་ཅིག་
ཀྱང་སྲིད། སེམས་ཡེ་ནས་སྟོང་པ་དང་། བདག་མེད་པ་ཡང་དེ་ལྟར་ཡིན། བོན་སྐྱེ་
བ་མེད་པ་དེ་ཡིན། ཡི་གེ་ཨ་དང་ཧཱུཾ་གི་ཆོ་འཕྲུལ་ལས། ཉི་མ་དང་ཟླ་བ་ཡང་དེ་ལས་
བསྲིད། ཉི་ཟླ་གཉིས་ཀྱི་ཉིན་མོ་དང་། མཚན་མོ་བར་འཚམས་འབྱེད་པར་བྱེད་དོ། །
དེ་གཉིས་ཀྱང་གཡུང་དྲུང་སེམས་དཔའ་འོ། །དེ་ཅིའི་ཕྱིར་གཡུང་དྲུང་སེམས་དཔའ་
ཞེས་ཟེར་ན། ཉི་མའི་འོད་དང་འདྲ་བས་ཀུན་ལ་མ་ཁྱབ་པ་མེད་པས་གཡུང་དྲུང་
ངོ༌། །ཟླ་བ་གསལ་བ་དང་དྭངས་པས་ཀྱང་གཡུང་དྲུང་ངོ༌། །ཉི་མ་དང་ཟླ་བའི་འོད་
དེས་སེམས་ཅན་གྱི་དོན་མཛད་པར་བྱེད་པས་ན་སེམས་དཔའ་འོ། །དེ་རྣམས་སྟོན་
པའི་ཆོ་འཕྲུལ་ཡིན་པས་ཀྱང་སེམས་དཔའ་འོ། །སྟོན་པའི་ཆོ་འཕྲུལ་ལས་ནམ་མཁའ་
ལ་གཟའ་དང་སྐར་མ་དང་། སྤྲིན་དང་ན་བུན་ལ་སོགས་པ་ཐམས་ཅད་ཀྱང་། ཡི་གེ་
བཞི་བཅུ་རྩ་ལྔའི་དོན་བཀྲོལ་བ་ལས། མི་སྲིད་པ་གང་ཡང་མེད་དོ། །ཞེས་གསུངས་
ནས། ཡེ་གཤེན་གྱིས་སྟོན་པ་ལ་ཞུས་པ། སྟོན་པ་ལགས་ཉོན་མོངས་པ་དུག་ལྔ་ནི་ཅིས་
འཇོམས་ཞེས་ཞུས་པ་དང་། ཉོན་མོངས་པ་དུག་ལྔ་ནི་རང་གི་སེམས་ཀྱིས་འཇོམས་
པར་བྱེད་པ་ཡིན། འཇོམས་བྱེད་གཞན་ནས་བཙལ་མི་དགོས། སེམས་ཉིད་ཀྱིས་དུག་
ལྔ་ཡེ་ཤེས་སུ་རྟོགས་ན་གཉེན་པོ་རང་གཞན་ལོག་ན་མེད་དོ། །དུག་ལྔ་ལ་སོགས་པའི་
དབང་གིས། རྣམ་རྟོག་ལས་ལྷ་མ་སྲིན་སྡེ་བརྒྱད་དུ་བསྲིད། དེ་རྣམས་ཀྱི་ཀླུའི་རྒྱལ་པོ་
ལས་དབང་ཆེ་བ་ནི་གཞན་མེད་དོ། །མི་ཡིས་ཀླུ་ལ་གནོད་པ་མ་བྱས་ན། ཀླུས་ཚུར་
ལ་གནོད་པ་མི་བྱེད་པ་ཡིན་ནོ། །དེ་ནས་ཉོན་མོངས་པའི་དབང་གིས་མི་དང་སེམས་
ཅན་རྣམས་ལ་མི་བདེ་བ་སྣ་ཚོགས་བྱུང་སྟེ། ཅི་ལས་བྱུང་ན། སྟོན་པས་གསུངས་
པ། ཀླུ་ལ་སོགས་པའི་ནད་མི་བདེ་བ་སྣ་ཚོགས་བྱུང་བ་ནི། ཀླུ་ལ་སོགས་པས་གནོད་
100

འབུམ་སྡེ།
ཀླུ་འབུམ་ཁྲ་བོ།
བྱེད་གཞན་མེད་དོ། །སྲིད་པའི་ལེགས་ཉེས་ཀྱི་འཁོར་ལོ་ཐམས་ཅད་ཀླུས་སྒྱུར་བ་ཡིན།
དང་པོ་སྲིད་པ་ཆགས་པར་བྱེད་པ་ཡང་ཀླུ་ཡིན། བསྐལ་པ་སྟོང་པར་བྱེད་པ་དང་
འཁྲུག་པར་བྱེད་པ་ཡང་ཀླུ་ཡིན། བོད་ཁམས་བདེ་བར་བྱེད་པ་ཡང་ཀླུ་ཡིན། མི་བདེ་
བར་བྱེད་པ་ཡང་ཀླུ་ཡིན། མི་རྣམས་དར་བར་བྱེད་པ་ཡང་ཀླུ་ཡིན། རྒུད་པར་བྱེད་
པ་ཡང་ཀླུ་ཡིན། བཞིན་ལག་སྡུག་པར་བྱེད་པ་ཡང་ཀླུ་ཡིན། མི་སྡུག་པར་བྱེད་པ་
ཡང་ཀླུ་ཡིན། བཀྲ་ཤིས་པར་བྱེད་པ་ཡང་ཀླུ་ཡིན། བཀྲ་མི་ཤིས་པར་བྱེད་པ་ཡང་ཀླུ་
ཡིན། མི་རྣམས་སོས་པར་བྱེད་པ་ཡང་ཀླུ་ཡིན། འཆི་བར་བྱེད་པ་ཡང་ཀླུ་ཡིན། མཛེ་
དང་། ཤུལ་བ་དང་། གཡེན་པ་དང་། ཕོག་མིག་དང་། འབྲས་དང་། ལྷོག་པ་ལ་
སོགས་པ་གཏོང་པ་ཡང་ཀླུ་ཡིན། མི་རྣམས་ལ་ཤ་མཚན་དང༌། ལྦ་བ་དང་། མཛེར་
པ་གཏོང་པ་ཡང་ཀླུ་ཡིན། དྲོད་སྐྱེད་པར་བྱེད་པ་ཡང་ཀླུ་ཡིན། མི་རྣམས་ལ་རྨུ་ལོང་
གཏོང་པར་བྱེད་པ་ཡང་ཀླུ་ཡིན། སོར་མོ་དྲུག་པ་དང་། སྐྲ་དཀར་བར་བྱེད་པ་ཡང་
ཀླུ་ཡིན། མིག་གཟི་མིག་དང་། ཤེལ་མིག་དང་། མིག་ཡོན་པོར་གཏོང་པ་ཡང་ཀླུ་
ཡིན། རྣ་བ་འོན་པ་དང་། རྣ་བ་ཕྱེ་བོར་འདུག་པ་ཡང་ཀླུ་ཡིན། སྣ་ཞོམ་པ་ཡང་ཀླུ་
ཡིན། སྣ་འགགས་པ་ཡང་ཀླུ་ཡིན། ཁ་ཡོན་པ་དང་། ལྕེ་དིག་པ་ཡང་ཀླུ་ཡིན། ལྕེ་ཁྲ་
བོ་དང་། ཨོ་ལྐོ་མེད་པ་དང་། ཁ་རྒྱབ་ཏུ་བཅུ་བ་ཡང་ཀླུ་ཡིན། རྐེ་ལ་ལྦ་བ་འོང་བ་
དང༌། མགུར་འགགས་པ་དང་། ཆུ་འགགས་པ་དང་། ཕོ་མཚན་དང་། མོ་མཚན་ན་
བར་བྱེད་པ་ཡང་ཀླུ་ཡིན། རྐང་ལག་ན་བར་བྱེད་པ་ཡང་ཀླུ་ཡིན། ཞ་བ་དང་གྲུམ་པ་
ཡང་ཀླུ་ཡིན། བསུས་པ་རྒང་པ་ཡང་ཀླུ་ཡིན། རྐང་པ་ན་བ་ཡང་ཀླུ་ཡིན། གཞོགས་
སྐམས་སུ་སོང་བ་ཡང་ཀླུ་ཡིན། གྲང་དྲོ་མ་སྙོམས་པར་བྱེད་པ་ཡང་ཀླུ་ཡིན། ནམ་ཟླ་
དུས་ཀྱི་ཆ་འབྱེད་པའི། སྒྲ་དང༌། ཆར་པ་དང་། ཁུ་འཕང་དང་། སད་དང་། སེར་
བ་རླུང་འཚུབ་གཏོང་པ་ཡང་ཀླུ་ཡིན། དེ་ནས་མི་རིགས་བཞི་ལ་ནད་དང་མི་བདེ་བ་
101

གསུང་རབ་སྒོ་མཛོད་རིན་པོ་ཆེའི་གླེགས་བམ།
105
སྣ་ཚོགས་གཏོང་པ་ཡང་ཀླུ་ཡིན། བད་མཁྲིས་ལ་སོགས་པའི་འདུ་བ་རྣམ་བཞི་ཡོང་
བ་ཡང་ཀླུ་ཡིན། མགོ་འཐོམ་ཞིང་བྱེད་མོ་འཁོར་བ་ཡང་ཀླུ་ཡིན། གླེན་དང་རྐག་ལྐུག་
གཏོང་ ་པ་ཡང་ཀླུ་ཡིན། དུག་གི་བསྐལ་པ་དང་། མུ་གེའི་བསྐལ་པ་དང་། མེ་ཆུའི་
གབ་རྩེ་བསྐོར་བ་ཡང་ཀླུ་ཡིན། ལོ་ལེགས་པ་དང་། ཉེས་པ་ཡང་ཀླུ་ཡིན། མཚོན་གྱི་
བསྐལ་པ་གཏོང་བ་ཡང་ཀླུ་ཡིན། རྨ་ནད་དང་བལ་ཆེན་དང་། བལ་ཆུང་གཏོང་བ་
ཡང་ཀླུ་ཡིན། རྒྱུ་ནད་དང་རུས་འབྲས་དང་། ཤའི་འབྲས་དང་། རྨའི་འབྲས་དང་།
རྩའི་འབྲས་དང་། བྱེར་འབྲས་གཏོང་བ་ཡང་ཀླུ་ཡིན། ལྷོག་པ་དང་། གག་པ་ཡང་
ཀླུ་ཡིན། ཕོལ་མིག་དང་ཆམ་པ་ཡང་ཀླུ་ཡིན། གྲུ་བུམ་དང་སྐྱ་རིམས་དང་། རུས་
ནད་དང་། གྲེག་ནད་དང་། ནད་རྣམ་པ་སྣ་ཚོགས་གཏོང་པ་ཡང་ཀླུ་ཡིན། ཀླུའི་
རིགས་ལས་དབང་ཆེ་བ་དང་། བཅོས་དཀའ་བ་གཞན་མེད་དོ། །སྲིད་པ་བྱོ་བཟློག་
བྱེད་པ་དང་། འཇིག་རྟེན་གྱི་ཁམས་དབང་དུ་བསྡུས་པ་ཡང་ཀླུ་ཡིན། དེ་རྣམས་ཉེས་
པའི་སེམས་ཅན་རྣམས་ལ། སྟོན་པ་གཤེན་རབ་མི་བོ་ཐུགས་རྗེ་ཆེ་ལ་ཐབས་མཁས་
པ་དེས། སེམས་ཅན་རྣམས་ལ་ཕན་གདགས་པའི་ཕྱིར་དུ། གཙང་མ་ཀླུ་འབུམ་དོན་
བསྡུས་ཆུང་ངུ་འདི་བཀའ་སྩལ་ཏེ། གཙང་མ་ཀླུ་འབུམ་དོན་བསྡུས་འདི་བཀའ་སྩལ་
མ་ཐག་ཏུ་ཀླུའི་ནད་ཐམས་ཅད་ལས་ཐར་ཏེ། བཀྲ་ཤིས་དང་བདེ་ལེགས་ཐམས་ཅད་
ཐོབ་པར་འགྱུར་རོ། །གཙང་མ་ཀླུ་འབུམ་ཀུན་བསྡུས་ཆུང་ངུ་ཞེས་བྱ་བ། གཡུང་དྲུང་
ཐེག་པ་ཆེན་པོའི་མདོ་ལས། འཕྲུལ་ཆེན་ཡི་གེ་རྣམས་དོན་དང་། ཀླུ་ནད་ལ་སོགས་
པའི་རིམས་པ་སེལ་བའི་རིམ་པ་བསྟན་པ་དང་། ཀླུ་འབུམ་དོན་བསྡུས་ཆུང་ངུའི་མདོ་
བསྟན་པའི་ལེའུ་སྟེ་དང་པོའོ།། །།
༧ ཞང་ཞུང་སྐད་དུ། ཨ་ཧ་ཧི་ན་ག་ལ་ཏ་པ་ན་ལ། སུམ་པའི་སྐད་དུ། ཏྲི་ནི་ཀ་
ཡ་ཙ་ན་ཏི། བོད་སྐད་དུ། གཙང་མ་ཀླུ་འབུམ་དོན་འདུས་ཆུང་ངུ་ཞེས་བྱ་བ། སྟོན་
102

འབུམ་སྡེ།
ཀླུ་འབུམ་ཁྲ་བོ།
པ་གཤེན་རབ་མི་བོ་དང་། གཡུང་དྲུང་སེམས་དཔའ་ཐམས་ཅད་ལ་ཕྱག་འཚལ་ལོ། །
འདི་སྐད་བདག་གིས་ཐོས་པའི་དུས་ཅིག་ན། སྟོན་པ་གཤེན་རབ་མི་བོ་ནི། རྒྱ་
མཚོ་ཆེན་པོའི་འགྲམ་དུ། ཤིང་ཡོངས་སུ་ས་བརྡོལ་གྱི་དྲུང་དུ། གཤེན་རབ་ཀྱི་སྤྱོད་
ཡུལ་གཤེན་རབ་ཀྱི་དགེ་བསྙེན་ཆེན་པོ་སྟོང་ཉིས་བརྒྱ་ལྔ་བཅུ་དང་། ཐབས་ཅིག་ཏུ་
བཞུགས་སོ། །ཐམས་ཅད་ཀྱང་སེམས་ཅན་རྣམས་ལ་ཕན་པའི་དོན་དུ་སྤྲུལ་པ་བཀྱེ་
བ་ནི། ཐབས་མཁས་ལ་ཐུགས་རྗེ་ཆེ་བ། སྐུ་བྱ་ཁྱུང་དཀར་པོ་ལ་སྤྲུལ་ནས། དཔྱིད་
ཐ་ཆུང་གི་གདུགས་ཀྱི་སྔ་གྲོ་ལ། ཀླུའི་རྒྱལ་པོ་གཡུང་དྲུང་སེམས་དཔའ་དེ། དབུའི་
རིན་པོ་ཆེའི་པྲོག་ཞུ་ཕུད་ནས། ཁྲུས་ཀྱི་རྫིང་བུ་ལ་ཁྲུས་མཛད་པ་ལས། སྤྲུལ་པའི་
བྱ་ཁྱུང་དཀར་པོ་དེས། དབུའི་གཙུག་ནས་རྩིར་གྱིས་བཟུང་སྟེ། སྲིད་པའི་རི་རབ་ཀྱི་
ཟོམ་ལ་ཁྱེར་ནས་འཕུར་བ་ལས། ཀླུའི་རྒྱལ་པོ་དེའི་སྐུ་ལུས་རྒྱ་མཚོའི་སྟེང་ནས་ཕྱེད་
ཡང་མ་བཟོད་དོ། །བྱ་ཁྱུང་དཀར་པོ་དེའི་སྡེར་མོས་སྙིང་ཕྱུང་བར་བྱའོ། །སྙམས་ནས་
ཀླུའི་སྙིང་ཕྱུང་ལ་ཁད་པ་ལ། དེ་ནས་ཀླུ་ཞལ་གདངས་ལྗགས་ཀྱི་དབང་པོ་བཀྲམ་
ནས། བྱ་ཁྱུང་དཀར་པོ་ལ་འདི་སྐད་སྨྲས་སོ། །ང་ཀླུའི་བུ་བསིལ་བ་དང་ཁྲུས་བྱེད་
པ་ཡིན། བྱ་ཁྱུང་དཀར་པོ་ཁྱོད་ལ་གནོད་པ་ཅི་འོང་། ང་ལོ་རེ་རེ་ལ་ཁྲུས་ཕྱག་རེ་རེ་
འཁྲུ་བ་ཡིན་ཅེས་སྨྲས་པ་དང་། བྱ་ཁྱུང་དཀར་པོའི་ཞལ་ན་རེ། འཇིག་རྟེན་གྱི་ཁམས་
སུ་མི་བདེ་བ་གཏོང་བར་བྱེད་པ་ཁྱོད་ཡིན་ནོ། །ཀླུའི་རྒྱལ་པོ་ཡང་ཅི་ནོངས་ནས། བྱ་
ཁྱུང་དཀར་པོ་ཡང་ཅི་ནོངས་ནས། ཞེས་གསུངས་ནས། ཀླུའི་རྒྱལ་པོ་འདི་རྒྱ་མཚོའི་
སྟེང་དང་གདོངས་པར་གྱུར་པ་ན། ཀླུའི་ཅན་དུ་གནོད་སྦྱིན་ཆེ། གལ་ཏེ་མི་དང་མ་
གདོངས་ཤིག །གལ་ཏེ་གདོངས་པར་གྱུར་པ་ནི། མི་དགེ་སྣ་ཚོགས་ཀུན་འབྱུང་ངོ༌། །
ལྷ་མ་ཡིན་དང་མ་གདོངས་ཤིག །ལྷ་མ་ཡིན་དང་གདོངས་གྱུར་ན། ལྷ་མ་ཡིན་
གདོངས་གྱུར་ནས། ཀླུའི་